text: Millioner til vandresti og udsigtstårne i marsken
  09 august 2017 kl. 16.48
  250 mio. kr. skal over en femårig periode bruges til at udvikle Tøndermarsken med bl.a. en 52 km lang vandresti.
  Tøndermarsken skal forskønnes og gøres mere attraktiv både at besøge og bo i - og det strømmer ind med millioner til det.
  For godt et år siden kom Realdania og A.P. Møller Fonden med 211 milioner kroner og nu skal flere millioner bruges til stisystemer og på udsigtsplatoer.
  Nordea-fonden støtter projektet med 16,5 mio. kr, og onsdag var Tønder-borgmester Henrik Frandsen og direktør for Nordea-fonden, Henrik Lehmann Andersen, en tur i Tøndermarsken for at drøfte planerne for det storstilede projekt.
  Nordea-millioner skal konkret omsættes til stier og ruter med fortællinger. Der etableres to-tre større formidlingsstationer samt nogle mindre af slagsen langs en 52 km lang vandresti, hvor der også vil være madpakkehuse og sheltere.
  Hvis alle aftaler falder på plads forventes de nye stiruter og udsigten fra Vidåslusen at være klar i løbet af 2019.
  